MFC มอบเงิน “กาชาด” 1 ลบ. หนุนจัดหาวัคซีนโควิด-19
MFC สนับสนุนกาชาด 1 ลบ.จัดหาวัคซีนโควิด-19 เพิ่มโอกาสในการเข้าถึงวัคซีนของประชาชน
MFC สนับสนุน "กาชาด" 1 ล้านบาท หนุนจัดหาวัคซีนโควิด-19 เพิ่มโอกาสในการเข้าถึงวัคซีนของประชาชน เพื่อลดอัตราการแพร่ระบาดของเชื้อ
24 ส.ค. 2564

ดร. ณรงค์ชัย อัครเศรณี ประธานคณะกรรมการ บริษัทหลักทรัพย์จัดการกองทุน เอ็มเอฟซี จำกัด (มหาชน) หรือ MFC พร้อมด้วย นายธนโชติ รุ่งสิทธิวัฒน์ กรรมการผู้จัดการ เป็นผู้แทนบริษัทฯ มอบเงินจำนวน 1,000,000 บาท สมทบกองทุนกาชาดเพื่อจัดหาวัคซีนและยาโควิด-19 สำหรับประชาชน มี คุณขรรค์ ประจวบเหมาะ ผู้อำนวยการ และคุณจันทร์ประภา วิชิตชลชัย รองผู้อำนวยการ สำนักงานจัดหารายได้ สภากาชาดไทย ให้เกียรติเป็นผู้แทนรับมอบ โดย MFC มุ่งเป็นส่วนหนึ่งในการสนับสนุนให้ประชาชนได้รับวัคซีนป้องกันและยารักษาโรคระบาด COVID-19 อย่างทั่วถึง เพื่อลดอัตราการแพร่ระบาดตลอดจนความสูญเสียในสังคม
ทั้งนี้ MFC ขอมอบกำลังใจเพื่อเป็นพลังให้กับคณะแพทย์ พยาบาล และเจ้าหน้าที่ของโรงพยาบาลทุกท่าน ที่ได้ปฏิบัติหน้าที่อย่างเต็มความสามารถ และได้อุทิศตนทำงานอย่างหนัก รวมถึงผู้ป่วยติดเชื้อ COVID-19 ให้สามารถผ่านภาวะวิกฤตไปได้ด้วยดี